Source: http://capc.md/ro/expertise/avizeold/nr-361.html
Timestamp: 2019-11-21 13:15:39+00:00
Document Index: 20733378

Matched Legal Cases: ['Articolul 2', 'Articolul 4', 'Articolul 3', 'Articolul 4', 'articolul 4', 'articolul 4', 'articolul 4']

Raport de expertiză nr.357
la proiectul Legii privind acordarea subvenţiilor pentru încălzire în perioada rece a anului
(înregistrat în Parlament cu nr.2994 din 21.10.2008)
În temeiul Concepţiei de cooperare dintre Parlament şi societatea civilă, aprobată prin Hotărîrea Parlamentului nr.373-XVI din 29 decembrie 2005, Centrul de Analiză şi Prevenire a Corupţiei prezintă raportul de expertiză a coruptibilităţii proiectului Legii privind acordarea subvenţiilor pentru încălzire în perioada rece a anului
1. Autor al iniţiativei legislative este un deputat în Parlamentul Republicii Moldova. Prin urmare, proiectul este înaintat în conformitate cu rigorile iniţierii actelor legislative prevăzute de art.73 din Constituţie şi art.47 (44) din Regulamentul Parlamentului.
2. Categoria actului legislativ. Autorul proiectului de Lege nu a determinat în corpul texului categoria actului legislativ. Considerăm că această lacună minoră ar putea fi uşor suplinită.
3. Scopul promovării proiectului este susţinerea, prin subvenţionare directă, a unei categorii de populaţie în perioada rece a anului.
5. Suficienţa argumentării. Nota informativă, ce însoţeşte proiectul, conţine o argumentare satisfăcătoare şi, în general, corespunde exigenţelor stabilite de art.20 din Legea privind actele legislative.
6. Referinţe la compatibilitatea cu legislaţia comunitară şi alte standarde internaţionale. În nota informativă lipsesc referinţe la reglementările corespondente ale legislaţiei comunitare. În acelaşi timp, proiectul nu este în contradicţie cu standardele internaţionale anticorupţie.
7. Fundamentarea financiar-economică. Nota informativă, ce însoţeşte proiectul, conţine o analiză a numărului de beneficiari, mărimii mijloacelor financiare necesare pentru implementarea proiectului Legii şi a sursei de acoperire din bugetul de stat.
8. Stabilirea şi promovarea unor interese/beneficii. Din textul proiectului nu rezultă stabilirea şi promovarea expresă a unor interese/beneficii de grup sau individuale contrar interesului public general.
11. Formularea lingvistică a prevederilor proiectului, în general, corespunde cerinţelor Legii privind actele legislative. Cu toate acestea, o acurateţe suplimentară în modul de exprimare a textului ar fi binevenită.
12. Reglementarea activităţii autorităţilor publice. Proiectul conţine unele reglementări referitoare la activitatea Casei Naţionale de Asigurări Sociale şi autorităţilor publice locale.
"Prezenta lege are drept scop stabilirea mecanismului de acordare a subvenţiei anuale pentru încălzire, a categoriilor de beneficiari ai acesteia şi a surselor de finanţare pentru aceste subvenţii."
Articolul 2 reia ca sens conţinutul preambulului proiectului de Lege.
Conflict (intern) al normelor de drept
Excluderea art.2 sau a textului preambulului .
"Dreptul la subvenţie pentru încălzire, stabilită conform prezentei legi, îl au categoriile de persoane specificate la Articolul 4, care sunt cetăţeni ai Republicii Moldova şi care locuiesc permanent în perioada rece a anului pe teritoriul Republicii Moldova."
Articolul 3 este similar ca sens conţinutului art.4 din proiectul Legii.
Excluderea art.3
Art.5, alin.1
"Subvenţia este o plată anuală unică şi se acordă persoanelor sau familiilor care se raportează la una din categoriile enumerate la Articolul 4 alin. (1)".
Această propoziţie repetă ca sens noţiunea de "subvenţie anuală pentru încălzire", definită în art.1
Excluderea acestei propoziţii
"Dacă beneficiarul se raportează la două sau mai multe categorii de persoane beneficiare definite la articolul 4 alin. (1), se acordă o singură subvenţie, la alegerea beneficiarului."
Acest alineat repetă elementele ("acordat pe gospodărie") noţiunii de "subvenţie anuală pentru încălzire"
Excluderea alineatului 2 din art.5
p.2 din Anexa 3
"De subvenţia anuală pentru încălzire în sezonul rece beneficiază categoriile de familii/persoane enumerate la articolul 4 al Legii privind acordarea subvenţiilor pentru încălzire în perioada rece a anului."
Formulare improprie regulilor de exprimare
Nerespectarea regulilor de formulare a normelor juridice
Propunem următoarea redacţie "Beneficiari ai subvenţiei anuale pentru încălzire în sezonul rece sunt categoriile de familii/persoane enumerate la articolul 4 al Legii privind acordarea subvenţiilor pentru încălzire în perioada rece a anului."
p.5 din Anexa 3
"Subvenţia pentru încălzire se acordă beneficiarului indiferent de faptul dacă el este sau nu locatarul principal sau proprietarul locuinţei."
Acest alineat repetă conţinutul alin.1 din art.5 din proiectul Legii
Excluderea p.5 din Anexa 3
p.7 din Anexa 3
"Subvenţia pentru încălzire se acordă în baza formularului tipizat, conform Anexei nr. 3 la prezenta lege."
Propoziţia repetă sensul alin.1din art.6 al proiectului Legii
Excluderea acestei propoziţii. Adaptarea conţinutului p.7 respectivei modificări.
În concluzie, proiectul Legii privind acordarea subvenţiilor pentru încălzire în perioada rece a anului poate fi promovat şi adoptat, ţinîndu-se cont de obiecţiile arătate mai sus.